**Postup darovania 2 % z daní v roku 2022**

**Do 15. januára 2022**Notárska komora SR zverejnila **zoznam prijímateľov 2% z dane**. V tomto zozname sa nachádzajú všetky organizácie, ktoré splnili podmienky a zaradili sa tak medzi oprávnené organizácie uchádzajúce sa o 2% z dane fyzických a právnických osôb. V tomto zozname sa aj v tomto roku nachádza aj naša nezisková organizácia Senior Nitrianske Rudno, n.o.

* Ak ste zamestnanec a daňové priznanie za vás robí Váš zamestnávateľ, do 15.02.2022 požiadajte zamestnávateľa o vykonanie ročného zúčtovania zaplatených preddavkov na daň. Zamestnávateľ je povinný vystaviť pre účely poukázania 2% zaplatenej dane tlačivo **Potvrdenie o zaplatení dane zo** **závislej činnosti.** Na tomto potvrdení je dôležitý dátum zaplatenia dane a je potrebné vypočítať 2 % (3 %) zo zaplatenej dane (to je maximálna suma, ktorú je možné venovať, minimálne však 3,00 €) Toto potvrdenie sa prikladá k **Vyhláseniu o preukázaní podielu zaplatenej dane.**
* Oba tieto formuláre je potrebné zaslať najneskôr **do 02.05.2022**na Daňový úrad v mieste vášho bydliska.
* Ak ste fyzická osoba, ktorá si daňové priznanie podáva sama

Vyplňte si daňové priznanie FO typ A alebo B. Vypočítate si 2 % (3 %) zo zaplatenej dane z primov fyzickej osoby, to je maximálna suma, ktorú môžete venovať, minimálne však 3,00 €. Túto sumu môžete venovať iba jednej organizácii.

* Vyplnené daňové priznanie doručíte najneskôr **do 02.05.2022**na Daňový úrad v mieste vášho bydliska.
* **Ak ste podnikateľ alebo firma**, máte možnosť asignovať 2 percentá z dane spolu s podaním daňového priznania. Právnické osoby môžu poukázať 1,0% (2%) z dane aj viacerým prijímateľom, minimálna výška v prospech jedného prijímateľa je 8,00 €.
* Vyplnené daňové priznanie doručíte najneskôr **do 31.3.2022**na Daňový úrad v mieste vášho sídla a do tohto termínu je potrebné uhradiť aj daň z príjmov.
* **Ak ste boli ste v roku 2021 dobrovoľníkom**
* Pred tým, než vypíšete potrebné tlačivo na darovanie 2%, spočítajte si svoje dobrovoľnícke hodiny odrobené v minulom roku - ak ich je viac ako 40 hodín, môžete venovať nie 2% ale 3% z dane.